Фотостреслы сынау

Фотостреслы сынау — бу караңгылыкка җайлашуның мөһим сынавы, аның барышында күрү туты яктылык белән җимерелә. Ретиналь сизгерлек вакытлыча югала, аны авыру скотома дип тоя. Күрү сәләтенең кайтуы фоторецепторларның күрү тутын яңадан җитештерә алу сәләтенә бәйле. Сынауны офтальмоскопия мәгълүматы макулопатияне ачыклаганда шик тудырган очракларда, уртача кистоз макула шеше яки үзәктәге сүлле ретинопатия кебек очракларда кулланыла. Бу сынау шулай ук ​​макула патологиясе өчен күрү югалтуын күрү нервы зарарлануыннан аерырга мөмкинлек бирә.
 Техника 
а)  күрү үткенлегенә карап уңай аралыкны билгелиләр;

б)  авыру күзен каләм яктырткычына яки көзгеле офтальмоскоп нурына төби, аны 3 см ераклыкта 10 секунд эчендә тоталар. (рәс.1.29а);

в)  фотостресстан кайту вакыты (ФКВ) — бу моңарчы билгеләнгән күрү үткенлегенә туры килгән рәттәге төрле өч хәрефне авыру укый ала башлаган вакыт аралыгы.
Нормада ФКВ 15-30 секунд тәшкил  итә. (рәс. 1.29б);

г)  сынауны  икенче (сәламәт) күздә үткәрәләр, нәтиҗәләрне чагыштыралар;

д)  макула  патологиясе булган күздә ФКВ нормадан күбрәк (кайвакыт 50 секунд яки күбрәк  тә), ләкин оптик нейропатиядә ФКВ үзгәрми.

NB Макула патологиясендә яктылыкка бәбәк җаваплары гадәттә үзгәрми, тик челтәркатлауның җитди патологиясендә, мәсәлән, челтәркатлау кубарылу яки ЧҮВ-ның ишемияле томалануында, афферентлы бәбәк кимчелеге (АБК) үсеше мөмкин. Нейропатиядә киресенчә, АБК уртача зарарлануларда да үсә.

 Чыганаклар 


Төркем:Медицина
Төркем:Офтальмология